જો બાઇડને જિલ બાઇડનને પાંચ વાર પ્રપોઝ કર્યું છેક ત્યારે એમણે લગ્ન માટે હા પાડી હતી\nઅમેરિકાનાં ફર્સ્ટ લેડી જિલ બાઇડન

જો બાઇડનને ચૂંટી કાઢવા માટેના મજબૂત તર્ક જિલે આપ્યા બાદ જોએ સંભવિત ફર્સ્ટ લેડી તરીકે જિલના સદગુણોની પ્રશંસા કરી હતી. 

જો બાઇડને કહ્યું હતું કે "તમામ દેશવાસીઓ, તમારાં જે પ્રિય શિક્ષિકાએ તમને તમારી જાતમાં ભરોસો રાખવાનો આત્મવિશ્વાસ આપ્યો હતો તેમના વિશે વિચારો. એ જિલ બાઇડન અમેરિકાનાં ફર્સ્ટ લેડી હશે."

સવાલ એ છે કે પોતાના પતિ સાથે ટૂંક સમયમાં જ વ્હાઇટ હાઉસમાં સત્તાવાર પ્રવેશનારાં આ મહિલા વિશે આપણે ખરેખર કેટલું જાણીએ છીએ?

જિલ જેકબ્ઝનો જન્મ અમેરિકાના ન્યૂ જર્સી રાજ્યમાં જૂન, 1951માં થયો હતો. તેઓ પાંચ બહેનોમાં સૌથી મોટાં છે.

તેઓ ફિલાડેલ્ફિયાના વિલ્લો ગ્રો નામના ઉપનગરમાં તેઓ ઉછર્યાં હતાં. 

જોને પરણતાં પહેલાં તેમણે તેમના કૉલેજના સહપાઠી અને ફૂટબૉલ ખેલાડી બિલ સ્ટીવનસન સાથે લગ્ન કર્યાં હતાં. 

જો બાઇડનનાં પહેલા પત્ની અને એક વર્ષની પુત્રીનું 1972માં એક કાર-અકસ્માતમાં મૃત્યુ થયું હતું. જોના પુત્રો બો અને હન્ટર અકસ્માતમાં હેમખેમ રહ્યા હતા.

જિલના જણાવ્યા મુજબ, એ અકસ્માતનાં ત્રણ વર્ષ પછી જોના ભાઈ મારફત તેમની ઓળખાણ જો સાથે થઈ હતી. એ વખતે જો સૅનેટર હતા અને જિલ કૉલેજમાં અભ્યાસ કરતાં હતાં. 

જિલે કહ્યું હતું કે "હું જિન્સ, ક્લોગ્ઝ તથા ટી-શર્ટ્સ પહેરતા યુવાનોને ડેટ કરતી હતી, ત્યારે કોટ અને લોફર્સમાં સજ્જ જો મારા બારણે આવ્યા હતા. એ સમયે મેં વિચારેલું કે આ માણસ સાથે મારું ક્યારેય જામશે નહીં."

પોતાની ફર્સ્ટ ડેટ બાબતે જિલે વોગ સામયિકને કહ્યું હતું કે "જો મારાથી નવ વર્ષ મોટા, પણ અમે ફિલાડેલ્ફિયાના એક થિયેટરમાં સાથે ફિલ્મ જોવા ગયા હતા અને અમારાં મન મળી ગયાં હતાં."

જિલના જણાવ્યા મુજબ, જોએ પાંચ વખત પ્રપોઝ કર્યું એ પછી તેમણે લગ્નની દરખાસ્ત સ્વીકારી હતી.

તેનું કારણ આપતાં જિલે કહ્યું હતું કે "જોનાં સંતાનો બીજી માતા પણ ગુમાવે એવું હું ઇચ્છતી ન હતી. હું સંપૂર્ણ ખાતરી ઇચ્છતી હતી."

જિલ અને જોનાં લગ્ન ન્યૂ યૉર્ક સિટીમાં 1977માં થયાં હતાં. તેમનાં પુત્રી એશ્લીનો જન્મ 1981માં થયો હતો. 

જિલ બાઇડને તેમના પરિવાર અને જો બાઇડનને રાષ્ટ્રપતિપદના ઉમેદવાર બનાવવાની દરખાસ્તને ડેમૉક્રેટિક પાર્ટીના સંમેલનમાં સમર્થન આપ્યું ત્યારપછી તેમણે જે સંઘર્ષનો સામનો કર્યો હતો તેની વાત કરી હતી. 

જો બાઇડનના પુત્ર બોનું મે, 2015માં બ્રેઇન કૅન્સરને કારણે 46 વર્ષની વયે અવસાન થયું હતું. 

જિલે કહ્યું હતું કે "આપણે દેશનું સુકાન જોના...\n\ntl;dr:
જિલ બાઇડન 1990ના દાયકામાં ડેલવરની બ્રાન્ડીવાઇન હાઈસ્કૂલના ક્લાસરૂમમાં અંગ્રેજી ભણાવતાં હતાં. એ જ ક્લાસરૂમમાંથી તેમણે તેમના પતિ જો બાઇડનને રાષ્ટ્રપતિપદના સત્તાવાર ઉમેદવાર જાહેર કરવામાં આવ્યા પછી, ડેમૉક્રેટિક પાર્ટીના સંમેલનને સંબોધન કર્યું હતું.